CELEX: C2004/284/31
Language: el
Date: 2004-11-20 00:00:00
Title: Απόφαση του Πρωτοδικείου, της 14ης Σεπτεμβρίου 2004, στην υπόθεση T-290/02, Associazione Consorzi Tessili (Ascontex) κατά Επιτροπής των Ευρωπαϊκών Κοινοτήτων («Ευρωπαϊκό Ταμείο Περιφερειακής Αναπτύξεως — Κοινοτική πρωτοβουλία για τις μικρές και μεσαίες επιχειρήσεις — Οργάνωση εκθέσεων αγοραστών “IBEX” — Ακύρωση και απαίτηση αποδόσεως χρηματοδοτικής συνδρομής — Κανονισμός (ΕΟΚ) αριθ. 4253/88 — Άρθρο 24 — Προσφυγή ακυρώσεως»)

20.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 284/15
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 14ης Σεπτεμβρίου 2004
   στην υπόθεση T-290/02, Associazione Consorzi Tessili (Ascontex) κατά Επιτροπής των Ευρωπαϊκών Κοινοτήτων (1)
   
   («Ευρωπαϊκό Ταμείο Περιφερειακής Αναπτύξεως - Κοινοτική πρωτοβουλία για τις μικρές και μεσαίες επιχειρήσεις - Οργάνωση εκθέσεων αγοραστών “IBEX” - Ακύρωση και απαίτηση αποδόσεως χρηματοδοτικής συνδρομής - Κανονισμός (ΕΟΚ) αριθ. 4253/88 - Άρθρο 24 - Προσφυγή ακυρώσεως»)
   (2004/C 284/31)
   Γλώσσα διαδικασίας: η γαλλική
   Στην υπόθεση T-290/02, Associazione Consorzi Tessili (Ascontex), εκπροσωπουμένη από τους P. Mbaya Kapita και L. Denis, avocats, με τόπο επιδόσεων στο Λουξεμβούργο, κατά Επιτροπής των Ευρωπαϊκών Κοινοτήτων (εκπρόσωποι: C. Giolito και L. Flynn), με τόπο επιδόσεων στο Λουξεμβούργο, με αντικείμενο αίτηση περί ακυρώσεως της αποφάσεως C(2002) 1702 της Επιτροπής, της 12ης Ιουλίου 2002, με την οποία ακυρώθηκε η χρηματοδότηση FEDER 97.05.10.001 που χορηγήθηκε στην προσφεύγουσα με την απόφαση SG(98)D/2251, της 18ης Μαρτίου 1998, και διατάχθηκε η απόδοση του προκαταβληθέντος από την Επιτροπή ποσού στο πλαίσιο προγράμματος σχετικού με την οργάνωση διεθνούς εκθέσεως στον κλάδο της κλωστοϋφαντουργίας και της ενδύσεως στο Κάπρι (πρόγραμμα Euresprit), το Πρωτοδικείο των Ευρωπαϊκών Κοινοτήτων (δεύτερο τμήμα), συγκείμενο από τους J. Pirrung, πρόεδρο, A. W. H. Meij και N. J. Forwood, δικαστές, γραμματέας: Ι. Νάτσινας, υπάλληλος διοικήσεως, εξέδωσε στις 14 Σεπτεμβρίου 2004 απόφαση με το ακόλουθο διατακτικό:
   
               1.
            
            
               Απορρίπτει την προσφυγή.
            
         
               2.
            
            
               Η προσφεύγουσα φέρει τα δικαστικά της έξοδα, καθώς και τα έξοδα της Επιτροπής.
            
         
      (1)  ΕΕ C 289 της 23.11.2002.